Skelbiamos (supaprastintos) derybos Nr. 13045

**PASLAUGŲ PIRKIMO–PARDAVIMO SUTARTIS NR.SUT(LGI)-698**

2020 m. birželio 18 d.

Vilnius

**SPECIALIOSIOS SĄLYGOS**

**AB „Lietuvos geležinkelių infrastruktūra“**, juridinio asmens kodas 305202934, atstovaujama generalinio direktoriaus Karolio Sankovski, veikiančio pagal bendrovės įstatus (toliau – **Užsakovas**), ir **UAB „Gatas“***,*juridinio asmens kodas 12571891, atstovaujama direktorės Ingridos Aleksonės, veikiančios pagal bendrovės įstatus (toliau – **Paslaugų teikėjas**), toliau kartu vadinami **„Šalimis“**, o kiekviena atskirai – **„Šalimi“**, sudarė šią paslaugų pirkimo–pardavimo sutartį, toliau vadinamą **„Sutartimi“**, ir susitarė dėl toliau išvardintų sąlygų:

1. **SUTARTIES DALYKAS**

1.1. Sutarties dalykas – **Akustinių sienučių valymo, dažymo paslaugų** (toliau – **Paslaugos**) pirkimas–pardavimas.

1.2. Pirkimo objektas skaidomas į atskiras pirkimo objekto dalis:

1 pirkimo objekto dalis (toliau – p. o. d.) - ***akustinių sienučių valymo, dažymo paslaugos Vilniaus regione;***

2 p. o. d. - ***akustinių sienučių valymo, dažymo paslaugos Kauno regione;***

3 p. o. d. - ***akustinių sienučių valymo, dažymo paslaugos Klaipėdos regione.***

1.3. Paslaugas priimti įgaliotų atsakingų asmenų kontaktiniai duomenys:

Apie įgalioto asmens pasikeitimą Užsakovas informuoja Paslaugų teikėją šios Sutarties 9 skyriuje nurodytu Paslaugų teikėjo el. paštu ir atskiras Sutarties pakeitimas ar atskiras įgaliojimų įforminimas dėl šios priežasties nėra atliekamas.

1. **SUTARTIES KAINA IR / ARBA KAINODAROS TAISYKLĖS IR MOKĖJIMO SĄLYGOS**

2.1. Sutarčiai taikoma fiksuoto įkainio su peržiūra kainodaros metodas. Perkama pagal poreikį pagal Sutartyje numatytus įkainius, tačiau neviršijant Sutarties 2.2. punkte nurodytos Sutarties maksimalios kainos.

Sutarties galiojimo metu atsiradus poreikiui įsigyti Sutartyje nenumatytas, tačiau su Sutarties dalyku susijusias Paslaugas, Užsakovas kreipiasi į Paslaugų teikėją su prašymu pateikti nenumatytų Paslaugų kainas (komercinį pasiūlymą), pažymėdamas, kad įsigytinų Paslaugų kainos negali būti didesnės nei rinkos kainos. Gavęs Paslaugų teikėjo pateiktas nenumatytų Paslaugų kainas (komercinį pasiūlymą), Užsakovas atlieka rinkos kainų tyrimą (apklausą telefonu ir/ar paiešką elektroninėje erdvėje), tokiu būdu įvertindamas, ar Paslaugų teikėjo pateiktos kainos atitinka rinką. Nustačius, kad Paslaugų teikėjo pasiūlytos kainos yra didesnės nei rinkos, Užsakovas prašo Paslaugų teikėjo jas sumažinti. Tik objektyviai įvertinus ir turint pagrindžiančius / įrodančius dokumentus, kad Paslaugų teikėjo pateiktos nenumatytų Paslaugų kainos atitinka rinkos kainas, jos gali būti įsigyjamos vadovaujantis šia Sutartimi. Nenumatytų Paslaugų bendra įsigytina vertė negali būti didesnė nei 10 (dešimt) procentų, skaičiuojant nuo Sutarties maksimalios kainos be pridėtinės vertės mokesčio (toliau – **PVM**) (jos nedidinant). Nenumatytų Paslaugų kaina su Užsakovu turi būti derinama iš anksto.

2.2. Atsižvelgiant į Sutarties Specialiųjų sąlygų 2.1 punktą:

Sutarties maksimali kaina yra:

*1 p.o.d.*

80000,00 Eur (aštuoniasdešimt tūkstančių eurų 00 ct) be PVM;

21 proc. PVM – 16800,00 Eur (šešiolika tūkstančių aštuoni šimtai eurų, 00 ct);

96800,00 Eur su PVM (devyniasdešimt šeši tūkstančiai aštuoni šimtai eurų, 00 ct).

*2 p.o.d.*

4000,00 Eur (keturi tūkstančiai eurų 00 ct) be PVM;

21 proc. PVM – 840,00 Eur (aštuoni šimtai keturiasdešimt eurų, 00 ct);

4840,00 Eur su PVM (keturi tūkstančiai aštuoni šimtai keturiasdešimt eurų, 00 ct).

*3 p.o.d.*

2000,00 Eur (du tūkstančiai eurų 00 ct) be PVM;

21 proc. PVM – 420,00 Eur (keturi šimtai dvidešimt eurų, 00 ct);

2420,00 Eur su PVM (du tūkstančiai keturi šimtai dvidešimt eurų, 00 ct).

Paslaugų įkainiai nurodyti Sutarties 2 priede *„Akustinių sienučių valymo, dažymo paslaugų įkainiai“*.

2.3. Apmokėjimo sąlygos: už tinkamai per vieną kalendorinį mėnesįįvykdytus Užsakovo užsakymus/suteiktas Paslaugas apmokama per 45 (keturiasdešimt penkias) kalendorines dienas nuo Paslaugų priėmimo−perdavimo akto pasirašymo ir PVM sąskaitos faktūros priėmimo dienos, Sutarties Bendrųjų sąlygų nustatyta tvarka.

1. **PASLAUGŲ SUTEIKIMAS**

3.1. Paslaugos turi būti suteiktos per 30 (trisdešimt) kalendorinių dienų nuo Sutarties 2 priedo *„Užsakymo forma“* pateikimo el. paštu dienos. Šalys susitaria, kad Paslaugų suteikimo terminas yra esminė Sutarties sąlyga.

3.2. Minimalus darbų užsakymo kiekis vienoje vietoje 5 m².

3.3. Paslaugų teikėjas iš Užsakovo prieš darbų pradžią turi gauti aktą–leidimą teikti paslaugas veikiančioje geležinkelio zonoje.

3.4. Suteikęs Paslaugas Užsakovui Paslaugų teikėjas kartu su paslaugų perdavimo-priėmimo aktu pateikia panaudotų medžiagų kokybę patvirtinančius dokumentus.

3.5. Paslaugų perdavimo-priėmimo aktas pasirašomas per 5 (penkias) kalendorines dienas nuo faktinės Paslaugų suteikimo dienos.

1. **PASLAUGŲ KOKYBĖ IR GARANTIJA**

4.1. Paslaugos turi būti suteiktos kokybiškai pagal Sutartyje ir jos prieduose nustatytus reikalavimus. Nustačius, kad Paslaugos yra nekokybiškos Paslaugų teikėjas privalo ištaisyti Paslaugų trūkumus per Užsakovo ir Paslaugų teikėjo suderintą ir nustatytą terminą.

4.2. Paslaugų trūkumų nustatymo bei šalinimo tvarka numatyta Sutarties Bendrosiose sąlygose.

1. **ŠALIŲ ATSAKOMYBĖ**

5.1. Jeigu Paslaugų teikėjas vėluoja suteikti Paslaugas, ar ištaisyti jų trūkumus, Užsakovas nuo kitos dienos Paslaugų teikėjui skaičiuoja 0,1 (vienos dešimtosios) procento dydžio delspinigius už kiekvieną uždelstą kalendorinę dieną nuo laiku nesuteiktų Paslaugų arba Paslaugų suteiktų su trūkumais kainos, įskaitant PVM, jei jis Sutarčiai taikomas, maksimalią delspinigių skaičiavimo ribą nustatant 20 (dvidešimt) procentų nuo Sutarties kainos įskaitant PVM, jei jis Sutarčiai taikomas *(Jei sutartis sudaryta dėl kelių pirkimo objekto dalių, tokiu atveju 20 procentų dydis skaičiuojamas tik iki konkrečios pirkimo objekto dalies sumos, o ne bendros visos (maksimalios) Sutarties kainos).*

5.2. Jei Užsakovas uždelsia atsiskaityti už tinkamai Paslaugų teikėjo suteiktas ir perduotas kokybiškas Paslaugas per Sutartyje nurodytą terminą, Paslaugų teikėjas nuo kitos dienos skaičiuoja Užsakovui 0,1 (vienos dešimtosios) procento dydžio delspinigius nuo neapmokėtos sumos, įskaitant PVM, jei jis Sutarčiai taikomas, maksimalią delspinigių skaičiavimo ribą nustatant 20 (dvidešimt) procentų nuo Sutarties kainos, įskaitant PVM, jei jis Sutarčiai taikomas *(Jei sutartis sudaryta dėl kelių pirkimo objekto dalių, tokiu atveju 20 procentų dydis skaičiuojamas tik iki konkrečios pirkimo objekto dalies sumos, o ne bendros visos (maksimalios) Sutarties kainos).*

5.3. Jei Paslaugų teikėjas vėluoja pateikti Sutarties sąlygų 6.1. punkte nurodytą dokumentą, Užsakovas nuo kitos dienos Paslaugų teikėjui skaičiuoja 0,1 (vienos dešimtosios) procento dydžio delspinigius už kiekvieną uždelstą kalendorinę dieną nuo maksimalios Sutarties kainos, įskaitant PVM, jei jis Sutarčiai taikomas *(Jei sutartis sudaryta dėl kelių pirkimo objekto dalių, tokiu atveju 0,1 (vienos dešimtosios) procentų dydis skaičiuojamas nuo bendros visos (maksimalios) Sutarties kainos).*

5.4. Jei Paslaugų teikėjas, vykdydamas Sutartį, nesilaiko galiojančių teisės aktų reikalavimų ir dėl to kompetentingos įgaliotos valstybinės institucijos pritaiko baudas ar kitas sankcijas Užsakovui, taip pat, jeigu dėl bet kokių aplinkybių, susijusių su Paslaugų teikėju ar jo teikiamomis Paslaugomis, Užsakovui yra taikomos bet kokios prekybinės, ekonominės ar finansinės sankcijos, embargai ar kitos ribojančios priemonės, kurias nustato, taiko ar administruoja Jungtinių Tautų Saugumo Taryba, Europos Sąjunga ar jos institucijos, Jungtinių Amerikos Valstijų vyriausybė, įskaitant JAV iždo departamento Užsienio lėšų kontrolės biurą (OFAC) ir/ar šių subjektų institucijos (toliau – **Sankcijos**), Paslaugų teikėjas įsipareigoja apsaugoti Užsakovą bei trečiuosius asmenis nuo bet kokių neigiamų pasekmių atsakyti prieš Užsakovą bei trečiuosius asmenis dėl bet kokių neigiamų pasekmių, kurias Užsakovui ar tretiesiems asmenims gali sukelti Užsakovui taikomos Sankcijos, ir atlyginti Užsakovui bei tretiesiems asmenims visus jų dėl to patirtus tiesioginius ir netiesioginius nuostolius ar žalą bei papildomas išlaidas (įskaitant, bet neapsiribojant, dėl Užsakovo dalykinės reputacijos sumenkimo, veiklos suvaržymų, verslo sandorių bei klientų praradimo ar kitų neigiamų pasekmių, susijusių su Užsakovo ar jo darbuotojų veiklos apribojimais).

Paslaugų teikėjas privalo nedelsiant, bet ne vėliau nei per 1 (vieną) darbo dieną, informuoti Užsakovą raštu, jei jam yra pritaikytos Sankcijos ar jam yra žinoma informacija apie inicijuotas arba ketinamas inicijuoti procedūras dėl Sankcijų jam ir / ar Užsakovui taikymo. Paslaugų teikėjas, pažeidęs  reikalavimą laiku informuoti Užsakovą raštu apie šiame Sutarties punkte nurodytas aplinkybes, Užsakovui pareikalavus, sumoka 10 (dešimt) % Sutarties vertės su PVM dydžio baudą.

1. **DRAUDIMAS**

6.1. Per 10 (dešimt) darbo dienų po Sutarties pasirašymo, ne vėliau nei iki Paslaugų teikimo pradžios, Paslaugų tiekėjas privalo raštu su Užsakovu, suderinti bendrosios civilinės atsakomybės draudimo sąlygas ir pateikti Užsakovui sudarytos draudimo sutarties (poliso) kopiją ir apmokėjimą patvirtinantį dokumentą. Reikalaujama draudimo sutartimi teikiama apsauga turi apimti:

* Paslaugų teikimo metu atsiradusius nuostolius dėl paslaugų teikėjo (ne)tinkamo paslaugų teikimo. Draudimo sutartimi teikiama apsauga turi apimti ir padarytą žalą gamtai. Minimali civilinės atsakomybės draudimo suma -  100 000,00 Eur (vienas šimtas tūkstančių eurų, 00 ct).
* Draudimo sutartyje numatyta apsauga turi apimti civilinę atsakomybę už žalą, padarytą tretiesiems asmenims (turtinė ir neturtinė žala). Draudimo suma už žalą padarytą asmeniui turi būti ne mažesnė kaip 50 000,00 Eur (penkiasdešimt tūkstančių eurų, 00 ct) vienam draudžiamajam įvykiui ir visam draudimo sutarties galiojimo laikotarpiui.

 6.2. Draudimo liudijime (polise) nurodytos išskaitos (franšizės) pagal kiekvieną apdraustą poziciją atskirai negali būti didesnės kaip 300,00 Eur (trys šimtai eurų, 00 ct) vienam įvykiui. Paslaugų teikėjas savo sąskaita privalo pratęsti (atnaujinti) sudarytą draudimo sutartį ir pateikti Užsakovui tai patvirtinančius dokumentus, jeigu ši draudimo sutartis pasibaigs anksčiau negu Paslaugų pagal šią sutartį teikimo terminas.

1. **SUTARTIES GALIOJIMAS**

7.1. Sutartis laikoma sudaryta ir įsigalioja ją pasirašius įgaliotiems Šalių atstovams.

7.2. Sutartis galioja iki visiško prievolių įvykdymo, kol bus išnaudota maksimali Sutarties suma, bet jos terminas negali būti ilgesnis kaip 26 (dvidešimt šeši) mėnesiai, įskaitant apmokėjimo už kokybiškas ir laiku suteiktas Paslaugas terminą. Paslaugų pagal šią sutartį teikimo terminas – 24 (dvidešimt keturi) mėnesiai nuo sutarties įsigaliojimo momento.

1. **KITOS NUOSTATOS**

8.1. Šią Sutartį sudaro Sutarties Specialiosios sąlygos, jų priedai ir Sutarties Bendrosios sąlygos. Laikoma, kad Sutartį sudarantys dokumentai vienas kitą paaiškina. Jeigu Sutarties Specialiųjų sąlygų ir / ar jų priedų nuostatos neatitinka Sutarties Bendrųjų sąlygų nuostatų, pirmenybė yra teikiama Sutarties Specialiųjų sąlygų bei jų priedų nuostatoms. Esant tarpusavio neatitikimams tarp Sutarties Specialiųjų sąlygų ir jos priedų, prioritetas teikiamas šiam Šalių pasirašytam Sutarties tekstui, po to pirkimo, kurio pagrindu buvo sudaryta Sutartis, dokumentams, po to – Paslaugų teikėjo pasiūlymui.

8.2. Sutarčiai taikoma pirkimo paskelbimo dieną aktuali AB „Lietuvos geležinkeliai“ generalinio direktoriaus įsakymu patvirtinta Sutarties Bendrųjų sąlygų redakcija, pridedama prie Sutarties, su kurios nuostatomis Šalys yra visiškai susipažinusios ir jas vykdys.

8.3. Paslaugų teikėjas patvirtina, kad jis neprieštarauja Užsakovo reorganizavimui, atskyrimui, pertvarkymui ar įmonės perdavimui (įskaitant, bet neapsiribojant, turto arba įmonės įnešimui į trečiųjų asmenų įstatinį kapitalą ir pan.) ir, jei jis būtų vykdomas, nereikalaus jokio papildomo prievolių įvykdymo užtikrinimo. Tokiems atvejams vykdyti nebus reikalingi jokie papildomi Paslaugų teikėjo sutikimai ar leidimai. Jeigu dėl bet kokių imperatyvių teisės aktų reikalavimų tokius sutikimus ar leidimus reikėtų gauti, Paslaugų teikėjas juos įsipareigoja išduoti nedelsiant, bet ne vėliau nei per Užsakovo prašyme nurodytą terminą.

Tais atvejais, kai Užsakovo reorganizavimo, atskyrimo, pertvarkymo ar įmonės perdavimo (įskaitant, bet neapsiribojant, turto arba įmonės įnešimo į trečiųjų asmenų įstatinį kapitalą ir pan.) atveju bus numatyta, jog šioje Sutartyje nustatytos Paslaugos  yra reikalingi(-os) tiek Užsakovui, tiek ir / ar pagal šią Sutartį teises ir pareigas ar jų dalį įgijusiam ūkio subjektui, šioje Sutartyje numatytus įsipareigojimus Paslaugų teikėjas vykdys pagal poreikį tiek Užsakovo, tiek pagal šią Sutartį teises ir pareigas ar jų dalį įgijusio ūkio subjekto atžvilgiu.

Jeigu Sutarties dalykas yra padalinamas (arba prijungiamas prie kitos analogiškos sutarties, kuri sudaryta to paties pirkimo pagrindu, dalyko), Sutarties kaina, Sutarties dalyko kiekis / apimtis, Sutarties įvykdymo užtikrinimo (jei tokio reikalauta) suma ir kitos Sutarties sąlygos yra padalinamos (arba sujungiamos) pagal reorganizavimo, atskyrimo, pertvarkymo ar įmonės perdavimo sąlygas (jei taikomos) arba proporcingai pagal naujų Sutarties šalių prisiimamų įsipareigojimų dalį.

Užsakovo  reorganizavimo, atskyrimo, pertvarkymo ar įmonės perdavimo (įskaitant, bet neapsiribojant, turto arba įmonės įnešimo į trečiųjų asmenų įstatinį kapitalą ir pan.) atveju, Sutartis vykdoma pagal Užsakovo ir (ar) pagal šią Sutartį teises ir pareigas ar jų dalį įgijusio ūkio subjekto statusui (viešuosius) pirkimus reglamentuojančių teisės aktų reikalavimų prasme) taikytiną teisę.

8.4. Paslaugų teikėjas nėra laikomas asocijuotu su Užsakovu pagal galiojančius Lietuvos Respublikos teisės aktus (Pridėtinės vertės mokesčio įstatymą, Pelno mokesčio įstatymą, Gyventojų pajamų mokesčio įstatymą).

8.5. Paslaugų teikėjas yra registruotas PVM mokėtoju Lietuvos Respublikoje.

8.6. Sutartis laikoma neteisėta ir negaliojančia, jei paaiškėjo, kad, vadovaujantis Lietuvos Respublikos nacionaliniam saugumui užtikrinti svarbių objektų apsaugos įstatymo nuostatomis, Sutartis neatitinka nacionalinio saugumo interesų. Tokios Sutarties negaliojimo momentas nustatomas vadovaujantis minėtu įstatymu.

8.7. Ši Sutartis sudaryta lietuvių kalba 2 (dviem) egzemplioriais, turinčiais vienodą teisinę galią, po vieną kiekvienai Šaliai.

8.8. Sutarties Bendrosiose sąlygose nurodytos alternatyvios nuostatos (su prierašu „jei taikoma“, „jei tokių būtų“, „jei tokių yra“ ar pan.) taikomos tik tokiu atveju, jeigu jos konkrečiai aprašomos Sutarties Specialiosiose sąlygose.

8.9. Sutarties Specialiųjų sąlygų priedai:

8.9.1. Priedas Nr. 1 –Akustinių sienučių valymo, dažymo paslaugų techninė specifikacija;

8.9.2. Priedas Nr. 2 – Akustinių sienučių valymo, dažymo paslaugų įkainiai;

8.9.3. Priedas Nr. 3 - Užsakymo forma;

8.9.4. Priedas Nr. 4 – Tiekėjo pasiūlymas Pirkimui (prie Sutarties atskirai nepridedamas, originalas saugomas CVP IS sistemoje);

8.9.5. Priedas Nr. 5 – Paslaugų pirkimo-pardavimo sutarties bendrosios sąlygos;

8.9.6. Priedas Nr. 6 - Paslaugų teikėjo profesinės civilinės atsakomybės savanoriškojo draudimo liudijimo kopija (prie Sutarties atskirai nepridedamas, originalas saugomas Pirkimo paslaugų centre).

1. **ŠALIŲ ADRESAI IR REKVIZITAI**

|  |  |
| --- | --- |
| **Užsakovas**  **AB „Lietuvos geležinkelių infrastruktūra“**  Mindaugo g. 12, 03603 Vilnius | **Paslaugų teikėjas**  **UAB „Gatas“**  Dariaus ir Girėno g. 19, Vilnius |
| Įmonės kodas 305202934  PVM kodas LT100012666211  AB Swedbank, banko kodas 73000  A.s. Nr. LT21 7300 0101 5917 5126  Tel. + 370 5 269 3353  El. p. LGInfrastruktūra@litrail.lt | Įmonės kodas 125718917  PVM kodas LT 257189113  AB Šiaulių banko Vilniaus filialas,  Banko kodas 71803  A/s Nr. LT377180300011467332  Tel. + 370 616 06161  El. p. info@gatas.lt |
|  |  |

Generalinis direktorius Direktorė

Karolis Sankovski Ingrida Aleksonė